Vinkkejä Kiara Sky Dip Powderien käyttöön

Varmista että Base on levitetty huolellisesti joka kohtaan kynnellä. Vältä aineen joutumista kynsinauhoille ja iholle, pyyhi iholle joutunut aine pois ennen dippaamista.

Älä käytä liikaa Basea, muuten kynnellä voi olla kovettumisongelmia, tai kerroksesta tulee liian paksu ja epätasainen.

Dip Powderissa pulveria ei voi olla liikaa, mutta nestettä voi. Mikäli kynnen pinta kostuu, kasta kynsi uudelleen pulveriin. Toista kunnes pinta pysyy kuivana. Tärkeää on myös Basen maltillinen käyttö.

Värejä käytettäessä on tärkeää, että pulveri on kunnolla sekoitettu. Epätasainen pulveri ja pigmentti saattavat muodostaa kynnelle raitoja. Paras tapa sekoittaa pulveri on pyöritellä sitä hetken aikaa käsissä ennen käyttöä. Älä ravista! Kiaran Dip Powderit ovat hienojakoisia, mikäli niitä ravistetaan, ne voivat pakkautua purkin pohjalle.

**Dippaa kynsi kerrallaan 45 asteen kulmassa pulveriin. Kulma on erittäin tärkeä sillä, mikäli kynsi kastetaan väärässä asennossa, pulveriin syntyy jännitettä ja se voi aiheuttaa ruttuja kerroksiin. Muista kastaa aina koko kynsi ja yhdellä dippauksella. Muuten kynteen voi tulla epätasaisuuksia ja raitoja. Sileän pinnan saamiseksi tee ensimmäinen dippaus yhdellä liikkeellä.**

Karista ylimääräinen pulveri pois pitämällä kättä niin, että sormet osoittavat alaspäin. Muista myös pyyhkäistä irtopöly pois kynneltä. Ylimääräinen pulveri voi muuten joutua Base siveltimen mukana pulloon ja pilata nesteen koostumuksen. Myös irtonainen pulverikerros aiheuttaa pieniä ilmakuplia seuraavan Base ja pulverikerroksen välille.

Kerroksia voi lisätä juuri haluamansa määrän ja kerroksia voi lisätä mihin tahansa kohtaan kynnelle. Esimerkiksi, mikäli sinulla on kuoppa kynnessä, voit lisätä Base juuri tiettyyn kohtaan ja sitten taas dipata kynnen. Tai jos huomaat esimerkiksi tipin ja luonnonkynnen välissä olevan notkahduksen, voit lisätä Base raidan erikseen vain tähän kohtaan. Muista kuitenkin peittää kaikki kerrokset yhdellä kokonaisella kerroksella, jotta eri kerrokset sinetöityvät toisiinsa..

Dippailun jälkeen levitä 2 kerrosta Seal Protectia varmistaaksesi, että se imeytyy pulveriin ja kovettuu varmasti. Seal Protectia ei tarvitse pihistellä! Mikäli olet vahingossa tehnyt hieman paksuja kerroksia, eivätkä ne ole kovettuneet kunnolla voi Seal Protektia vielä lisätä tarvittaessa. Jos rakenne on vielä kosteaa, se irtoaa viilatessa purukumimaisina säikeinä ja kökköinä.

Työskennellessäsi tummien värien ja glitterien kanssa, pidä Brush Saver ja talouspaperia käden ulottuvilla, jotta voit puhdistaa siveltimiä eri värien välillä. Tummien värien runsas pigmentti ja glitter hiput jäävät helposti kiinni siveltimeen ja saattavat värjätä seuraavat kerrokset.

Essentials pullojen siveltimet voivat myös kovettua. Erityisesti Top suti kovettuu, mikäli Seal Protektia ei ole hierottu huolellisesti kynnen pintaan. Muista ettei siveltimiä saa pyyhkiä pullon suuhun vaan sisäkaulaan! Muuten Base ja Top pullot jumittuvat kiinni! Mikäli nestettä menee pullon suulle, pyyhi se pois ennen kuin se ehtii kuivua. Älä myöskään jätä pulloja auki. Muuten nesteet pulloissa muuttuvat paksuiksi. Laita aina suti takaisin pulloon, jotta ilman liikkuminen pullossa on mahdollisimman vähäistä. Essential nesteiden sudit ovat irtonaisia, joten pullo ei ole rikki vaikka suti olisikin jäänyt pullon suulle. naksuta suti varovasti irti ja kierrä korkki kiinni, näin suti palaa oikealle paikalleen.

Top Coatia levittäessä suosi KEVYITÄ JA NOPEITA vetoja n. 3-4, älä jää ’’lakkaamaan’’ kynttä. Top Coatin koostumus muistuttaa hieman kynsiliimaa, joten saat parhaan lopputuloksen levittämällä ohuehkoja kerroksia. Näin kerrokset kuivuvat nopeasti ja antavat kauniin kiillon. Normaalisti päällyslakkaa tulee laitetuksi runsaasti ja kiilto on sen mukainen, mutta Kiara Top Coatissa vähempi on parempi. Mielummin liian vähän kuin liikaa. Ensimmäinen kerros tulee olla täysin kuivunut ennen toisen kerroksen lisäämistä. Jos laitat kosteahkon lakan päälle uuden kerroksen, lakka ei kiillä toivotulla tavalla.

Hoitoloissa suositellaan käyttämään päällyslakkana Kiara Skyn UV/Led kovetteista Non Wipe Top Coatia. Se on kestävämpi ja nopeampi.

Jos haluat käyttää geelilakkoja Kiaran päällä, se lisätään rakenteen päälle ennen päällyslakkaa. Geeliä käytettäessä EI toista kertaa Seal Protectia! Se estää geelin kiinnittymisen rakenteen pintaan, jätä myös pinta karheaksi, jotta geelillä on mahdollisimman hyvä tarttumapinta.

Kiara Skyn ohjevideoissa kerrosten järjestys on käänteinen. Tämä sen vuoksi, että aloittelijan on helpompi nähdä mihin kerrokset tulisi lisätä. Suosittelen meidän ohjeissa olevaa järjestystä, sillä se vähentää ilmautumisen mahdollisuutta. Mikäli Bondin ja Base kerroksen väliin jää ohuen ohut pulverikerros (tätä ei poista edes harjaus) se voi aiheuttaa pienen pieniä ilmakuplia kynnen ja rakenteen väliin. Suosittelen aina esivalmisteluiden jälkeen peittämään koko kynnen Base + pulveri kerroksella, jotta väliin ei pääse mitään ylimääräistä.

* Facebookissa on muutama suljettu Kiara Sky ryhmä johon kannattaa liittyä. Valmistajan omilla sivuilla on paljon lyhyitä videotutoriaaleja mistä saa ideoita ja vinkkejä käyttöön. Myös Kiara Sky & Glam Glitz UK/Europe on myös hyvä sivusto.